দেশের উচ্চ আদালতের সিনিয়র বিচারকগণ শুধু মুরসীর বিরুদ্ধে নয়,তাদের শক্ত অবস্থান গণরায়ের বিরুদ্ধেও। জনগণের ভোটে নির্বাচিত পার্লামেন্টকেও আদালতের বিচারকগণ ভেঙ্গে দেয়। জুলাইয়ের পহেলা তারিখে কায়রোতে অবস্থিত ইখওয়ানূল মুসলিমীনের প্রধান দফতরে হামলা হয়, বিধস্ত করে দেয়া দলটির সমগ্র অফিস।কিন্তু পুলিশ সে হামলা রোধে কোন পদক্ষেপই নেয়নি।একই অবস্থা ছিল সারা মিশরে। জুলাইয়ের ২ তারিখে আর্মির পক্ষ থেকে মুরসীকে গদি ছাড়ার জন্য ৪৮ ঘন্টার আল্টিমেটাম দেয়া হয়। এবং তিন তারিখেই তারা মুরসীকে হটিয়ে তাকে কারারুদ্ধ করা হয়। ৪ই জুলাই সামরিক বাহিনীর লোকেরা ইখওয়ানূল মুসলিমীনের প্রায় তিন শত নেতাকর্মীকে গ্রেফতার করে।মুরসীর বিরুদ্ধে অভিযোগ আনা হচ্ছে আদালত অবমাননার। তাদের ধারণা,জনাব মুরসীকে রিপাবলিক গার্ডের অধীনে গ্রেফতার করে রাখা হয়েছে। অথচ সভ্য দেশে সেনাবাহিনীর কাজ হলো,দেশের প্রতিষ্ঠিত প্রতিষ্ঠান ও তার প্রধানদেরকে দিবারাত্র পাহারা দেয়া। কিন্তু বাংলাদেশে ঘটছে উল্টোটি।